**Ігар Адамавіч Ціткоўскі** (нар. 20 лютага 1956, Асіповічы) — беларускі краязнаўца, архівіст, гісторык архітэктуры Беларусі, мастак-графік, аўтар артыкулаў і кніг пра Случчыну.

Біяграфія
---------

Нарадзіўся 20 лютага 1956 года ў Асіповічах у сям’і чыгуначніка. У 1967 годзе сям’я пераехала ў Слуцк. Вучыўся ў слуцкай сярэдняй школе № 10, займаўся ў студыі выяўленчага мастацтва пры Слуцкім Доме піянераў і школьнікаў, якой кіраваў Уладзімір Сцяпанавіч Садзін. Вучыўся на мастацка-графічным факультэце  Віцебскага дзяржаўнага педагагічнага інстытута (1973—1978). Дыпломная работа — серыя афортаў на тэму «Гісторыя горада». Падчас вучобы прымаў удзел у гарадской і двух інстытуцкіх мастацкіх выстаўках. З 1978 па 1980 год служыў у арміі. З 1985 года — дырэктар мастацкай школы, з 1995 года зноў выкладчык ДМШ.

Творачасць і краязнаўчая праца
------------------------------

Прымаў удзел у гарадскіх і рэспубліканскіх мастацкіх выстаўках. Работы знаходзяцца ў прыватных зборах і ў Слуцкім краязнаўчым музеі.

З 1980-х гадоў заняўся вывучэннем гісторыі мастацтва і культуры Случчыны. Шмат краязнаўчых матэрыялаў друкавалася на старонках гарадскіх і рэспубліканскіх газет, у часопісах «Мастацтва» і «Полымя».

Беларускім інстытутам праблем культуры ў 1995 годзе выдадена метадычная распрацоўка І. Ціткоўскага «Мастакі і ўмельцы». Аўтар артыкулаў у гісторыка-дакументальнай хроніцы «Памяць. Слуцкі раён, Слуцк» (тт. 1-2, Мн. 2001)

*Кнігі*:

* Помнікі архітэктуры Слуцка (1997)
* Храмы города Слуцка. Мінуўчына і сучаснасць (2003)
* Случчына. Уладары краю. X−XIX стагоддзі (2006)
* Мастакі Случчыны (2006)
* Слуцк. Гісторыя горада ў помніках архітэктуры (2015)
* Мастацтва Случчыны : гісторыя, імёны, творы (2019).

Асабліва характэрная кніга «Слуцк. Гісторыя горада ў помніках архітэктуры», дзе змешчаны звесткі пра 54 гістарычных аб’екта, 254 ілюстрацыі: фатаграфіі, планы, малюнкі; 56 артыкулаў пра архітэктуру і гісторыю Слуцка. І. Ціткоўскі рэканструяваў планы Слуцка XII і XVII стагоддзяў па выніках археалагічных раскопак, якія правадзіліся на тэрыторыі горада ў XX стагоддзі, і гістарычных дакументаў, якія адлюстроўваюць асаблівасці планіроўкі Слуцка. Пры гэтым Ціткоўскі выкарыстаў як архіўныя дакументы, так і ўспаміны мясцовых жыхароў, якія яшчэ памяталі Слуцак 1920−1930-х гадоў.

Зноскі
------

1. ↑  Ціткоўскі Ігар Адамавіч **(нявызн.)**.  Наследие Слуцкого края.
2. ↑  *Зінаіда Цімошык.* Краязнаўца Ігар Ціткоўскі прадставіў у ТБМ свае малюнкі і афорты па гісторыі архітэктуры Слуцка // *Новы час*. — Мн.: 2019. — № 19.04..
3. ↑  Выставка «Память о православном Слуцке» **(нявызн.)**(недаступная спасылка).  Слуцко-Солигорская епархия Минской митрополии (9 снежня 2019). Архівавана з першакрыніцы 12 жніўня 2020.
4. ↑  Вышла новая книга! **(нявызн.)**.  Слуцкая районная центральная библиотека (9 снежня 2019).
5. ↑  Мастацтва Случчыны **(нявызн.)**.  Нацыянальная кніжная палата Беларусі.
6. ↑  *Зинаида Тимошик.*. История — часть души города **(нявызн.)**.  Свободные новости (7 лістапада 2016).

Спасылкі
--------

* Лекцыі Ігара Ціткоўскага пра беларускі Слуцк
* Ігар Ціткоўскі: Случчанам трэба пазбаўляцца ад комплексу правінцыялізму // Слуцк дзелавы, 27 октября 2016
* Игорь Титковский: Краеведам надо объединиться // Курь’ер, 7 октября 2009 Архівавана 19 чэрвеня 2020.